Na osnovu Odluke o određivanju dopunskog roka za realizaciju mjere „Podrška tržištu poljoprivrednih proizvoda“ br. D 22-307/21-798 od 20.12.2021. godine, Odeljenje za poljoprivredu i ruralni razvoj Opštine u okviru Glavnog grada-Golubovci, objavljuje-

**JAVNI POZIV**

**za podršku tržištu poljoprivrednih proizvoda u 2021. godini**

Ovim Javnim pozivom se uređuju uslovi, kriterijumi i način prijavljivanja korisnika za podršku tržištu poljoprivrednih proizvoda na teritoriji Opštine u okviru Glavnog grada-Golubovci, koja mjera je predviđena usvojenim Programom podsticajnih mjera za razvoj poljoprivrede na teritoriji Opštine, za 2021. godinu.

Korisnici sredstava predviđenih javnim pozivom mogu biti pravna lica, koja nijesu učestvovala ili kojima nisu odobrena sredstva podrške kroz Program podsticajnih mjera, u 2021. godini.

Podnosilac, uz prijavu mora da dostavi i sljedeću dokumetaciju:

* Izvod iz CRPS-a,
* Podaci o otkupljenim količinama proizvoda i
* Podaci o žiro-računu.

Sredstva podrške biće određena u novčanom iznosu do 0,03 eura, po kilogramu otkupljenih poljoprivrednih proizvoda, u skladu sa raspoloživim sredstvima.

Rok za podnošenje prijave traje 5 dana i počinje teći od dana objavljivanja javnog poziva.

Prijavu sa neophodnom dokumentacijom podnosilac dostavlja lično na arhivu Opštine u okviru Glavnog grada-Golubovci, Glavna gradska ulica br. 89, sa naznakom „Prijava na Javni poziv-za podršku tržištu poljoprivrednih proizvoda u 2021. godini“, zaključno sa 24.12.2021. godine.